ເກົາຫຼີເໜືອຊ່ອຍຜູ້ປະສົບໄພ ແຜ່ນດິນໄຫວ ໃນຍີ່ປຸ່ນ
ເກົາຫຼີເໜືອ ບໍລິຈາກເງິນ ຫລາຍກວ່າ 5 ແສນໂດລາ ຊ່ອຍຜູ້ປະສົບໄພແຜ່ນດິນໄຫວ ໃນຍີ່ປຸ່ນ
ເກົາຫຼີເໜືອຊຶ່ງເປັນນຶ່ງໃນບັນດາປະເທດທີ່ຕ້ອງການຄວາມ ຊ່ອຍເຫຼືອຫຼາຍທີ່ສຸດ ໃນໂລກນັ້ນ ກ່າວວ່າຕົນໄດ້ບໍລິຈາກ ເງິນຫຼາຍກວ່າ 5 ແສນໂດລາເພື່ອນຳໄປຊ່ອຍຜູ້ປະສົບໄພ ແຜ່ນດິນໄຫວໃນປະເທດຍີ່ປຸ່ນ ອົງການຂ່າວສູນກາງ ຂອງທາງການເກົາຫຼີເໜືອ ອອກຖະ ແຫຼງຂ່າວສະບັບນຶ່ງ ໃນວັນພະຫັດມື້ນີ້ ເວົ້າວ່າ ສະພາກາ ແດງຂອງເກົາຫຼີເໜືອໄດ້ສົ່ງເງິນບັນເທົາທຸກ 1 ແສນໂດລາ ໄປໃຫ້ສະພາກາແດງຂອງຍີ່ປຸ່ນ ແລະໄດ້ສະແດງຄວາມເສົ້າ ສະລົດໃຈຢ່າງເລິກເຊິ່ງ ຕໍ່ພວກເຄາະຮ້າຍ ຈາກໄພແຜ່ນດິນ ໄຫວແລະຟອງຍັກສຸນາມິເມື່ອວັນທີ 11 ມີນາຜ່ານມາ ໃນຖະແຫຼງຂ່າວອີກສະບັບນຶ່ງນັ້ນອົງການຂ່າວສູນກາງຂອງເກົາຫຼີເໜືອເວົ້າວ່າ ທ່ານກິມຈົງ ອິລຜູ້ນຳຂອງເກົາຫຼີເໜືອໄດ້ສົ່ງເງິນສ່ວນໂຕອີກ 5 ແສນໂດລາໄປຊ່ອຍພວກປະຊາຊົນທີ່ນິ ຍົມເກົາຫຼີເໜືອທີ່ອາໄສຢູ່ໃນປະເທດຍີ່ປຸ່ນແລະໄດ້ຮັບຜົນກະທົບຈາກໄພທຳມະຊາດທັງສອງ ນີ້ ຍີ່ປຸ່ນເປັນບ່ອນຢູ່ອາໃສ ຂອງພວກທີ່ສືບເຊື້ອສາຍມາຈາກຊາວເກົາຫຼີ ທີ່ໄດ້ຖືກສົ່ງໄປຍັງປະ ເທດຍີ່ປຸ່ນໂດຍການບັງຄັບ ໃນລະຫວ່າງທີ່ຍີ່ປຸ່ນເປັນເຈົ້າອານານິຄົມຂອງແຫຼມເກົາຫຼີ ແຕ່ປີ 1910 ຫາ 1945 ປະຊາຄົມເກົາຫຼີໃນຍີ່ປຸ່ນແບ່ງອອກເປັນສອງກຸ່ມດ້ວຍກັນຄືພວກສະໜັບ ສະໜຸນຄອມມູນິສເກົາຫຼີເໜືອ ແລະພວກສະໜັບສະໜຸນເກົາຫຼີໃຕ້ທີ່ເປັນປະຊາທິປະໄຕ